CELEX: 32008D0291
Language: bg
Date: 2008-03-18 00:00:00
Title: 2008/291/ЕО: Решение на Комисията от 18 март 2008 година за изменение на Решение 2004/452/ЕО относно създаване на списък от органи, на чиито изследователи е разрешен достъп до поверителни данни за научни цели (нотифицирано под номер C(2008) 1005) (Текст от значение за ЕИП)

10.4.2008   
            
            
               BG
            
            
               Официален вестник на Европейския съюз
            
            
               L 98/11
            
         
      РЕШЕНИЕ НА КОМИСИЯТА
   
   от 18 март 2008 година
   за изменение на Решение 2004/452/ЕО относно създаване на списък от органи, на чиито изследователи е разрешен достъп до поверителни данни за научни цели
   (нотифицирано под номер C(2008) 1005)
   (текст от значение за ЕИП)
   (2008/291/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 322/97 на Съвета от 17 февруари 1997 г. относно статистиката на Общността (1), и по-специално член 20, параграф 1 от него,
   като има предвид че:
   
               (1)
            
            
               Регламент (ЕО) № 831/2002 на Комисията от 17 май 2002 г. за прилагане на Регламент (ЕО) № 322/97 на Съвета относно статистиката на Общността във връзка с достъпа до поверителни данни за научни цели (2) определя условията, при които може, с цел извличане на статистически заключения за научни цели, да се даде достъп до поверителни данни, предоставени на органите на Общността, както и правилата за сътрудничество между Общността и националните органи за улесняване на този достъп.
            
         
               (2)
            
            
               С Решение 2004/452/ЕО на Комисията (3) се установява списък от органи, на чийто изследователи е разрешен достъп до поверителни данни за научни цели.
            
         
               (3)
            
            
               Дирекцията за научни изследвания, проучвания и статистика (Direction de l'Animation de la Recherche, des Études et des Statistiques – DARES) при Министерството на труда, трудовите правоотношения и солидарността, Париж, Франция, Научноизследователската фондация към Нюйоркския държавен университет (RFSUNY), Олбъни, САЩ и Финландският пенсионен център (Eläketurvakeskus – ETK), Финландия трябва да бъдат разглеждани като органи, които отговарят на изискванията и следователно следва да бъдат включени в списъка от агенции, организации и институции, посочени в член 3, параграф 1, буква д) от Регламент (ЕО) № 831/2002.
            
         
               (4)
            
            
               Мерките, предвидени в настоящото решение, са в съответствие със становището на Комитета по статистическата поверителност,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2004/452/ЕО се заменя с текста, посочен в приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 18 март 2008 година.
      
         
            За Комисията
         
         Joaquín ALMUNIA
         
         
            Член на Комисията
         
      
   
   
      (1)  ОВ L 52, 22.2.1997 г., стр. 1. Регламент, изменен с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).
   
      (2)  ОВ L 133, 18.5.2002 г., стр. 7. Регламент, последно изменен с Регламент (ЕО) № 1000/2007 (ОВ L 226, 30.8.2007 г., стр. 7).
   
      (3)  ОВ L 156, 30.4.2004 г., стр. 1. Решение, последно изменено с Решение 2008/52/ЕО (ОВ L 13, 16.1.2008 г., стр. 29).
   
      ПРИЛОЖЕНИЕ
      
         
            „ПРИЛОЖЕНИЕ
            ОРГАНИ, ЧИИТО ИЗСЛЕДОВАТЕЛИ ИМАТ ПРАВО НА ДОСТЪП ДО ПОВЕРИТЕЛНИ ДАННИ ЗА НАУЧНИ ЦЕЛИ
            Европейска централна банка
            Испанска централна банка
            Италианска централна банка
            Университет Корнел (щат Ню Йорк, Съединени американски щати)
            Катедра по политология, Барух колеж, Градски университет на Ню Йорк (щат Ню Йорк, Съединени американски щати)
            Германска централна банка
            Отдел за анализ на трудовата заетост, Генерална дирекция „Трудова заетост, социални въпроси и равни възможности“ на Европейската комисия
            Университет на Тел Авив (Израел)
            Световна банка
            Център по здравеопазване и благополучие (Center of Health and Wellbeing - CHW) към Института по публични и международни отношения „Удроу Уилсън“ към Принстънския университ, Ню Джърси, Съединени американски щати
            Чикагски университет (UofC), Илинойс, Съединени американски щати
            Организация за икономическо сътрудничество и развитие (ОИСР)
            Отдел за изследвания на семействата и работната сила към Статистически институт на Канада, Отава, Онтарио, Канада
            Отдел „Иконометрия и статистическа подкрепа на борбата с измамите (ESAF)“ към Генерална дирекция „Съвместен изследователски център“ на Европейската комисия
            Отдел за подкрепа на Европейското научно пространство (SERA) към Генерална дирекция „Съвместен изследователски център“ на Европейската комисия.
            Канадска изследователска катедра към Школата по социология на Аткинсоновия факултет за либерални и професионални науки към Университета „Йорк“, Онтарио, Канада
            Илинойски университет в Чикаго (UIC), Чикаго, САЩ
            Rady School of Management към Калифорнийския университет, Сан Диего, САЩ
            Дирекция за научни изследвания, проучвания и статистика (Direction de l'Animation de la Recherche, des Études et des Statistiques - DARES) при Министерството на труда, трудовите правоотношения и солидарността, Париж, Франция
            Научноизследователска фондация към Нюйоркския държавен университет (RFSUNY), Олбъни, САЩ
            Финландски пенсионен център (Eläketurvakeskus – ETK), Финландия“